মাকি আছাকাৱা

মাকি আছাকাৱা (জাপানী: 浅川マキ, ইংৰাজী: Maki Asakawa; ২৭ জানুৱাৰী, ১৯৪২ – ১৭ জানুৱাৰী, ২০১০) এগৰাকী জাপানী গায়িকা, গীতিকাৰ আৰু সুৰকাৰ। "আণ্ডাৰগ্ৰাউণ্ডৰ ৰাণী" (アングラの女王, Anggura no Joō) হিচাপে পৰিচিত মাকি আছাকাৱা জাপানৰ নগৰীয়া প্ৰতিসংস্কৃতিৰ (counterculture) এগৰাকী গুৰুত্বপূৰ্ণ কণ্ঠস্বৰ আছিল।

দ্য জাপান টাইমছত লিখা হৈছিল যে তেওঁ "১৯৭০ চনত দ্য ৱৰ্ল্ড অৱ মাকি আছাকাৱাৰ জৰিয়তে নিজৰ নাম উজলাইছিল" ইয়াৰোপৰি তেওঁ "য়ো গা আকেতাৰা" আৰু "কামোমে"ৰ দৰে গীতৰ বাবেও পৰিচিত, লগতে ডাৰ্কনেছ কালেকচনৰ বাবেও পৰিচিত। অলমিউজিকৰ থম জুৰেকে তেওঁৰ এলবাম ব্লু স্পিৰিট ব্লুজক (১৯৭২) "হয়তো তেওঁৰ আটাইতকৈ স্মৰণীয় ৰেকৰ্ডিং" বুলি বৰ্ণনা কৰিছিল আৰু কৈছিল যে তেওঁৰ মাকি II (১৯৭১) আৰু কেট নেপৰ (১৯৮২) গীতসমূহো সুপৰিচিত। বেন ৰেটলিফে লিখিছে, "তেওঁ কৰা কিছুমান আটাইতকৈ তীব্ৰ ৰেকৰ্ডিং আছিল ইংৰাজী ভাষাৰ কভাৰ বা আমেৰিকাৰ জাজ ষ্টেণ্ডাৰ্ড, ব্লুজ গীত আৰু ধ্ৰুপদী গীতসমূহ জাপানীজ ভাষাত কেৱল একাউষ্টিক গীটাৰ আৰু ড্ৰাম ব্যৱহাৰ কৰি কৰা পুনৰ নিৰ্মাণ। তেওঁ গীত বোৰ লাহে লাহে গাইছিল, তেওঁৰ কণ্ঠত ওজন আছিল।"

তথ্য সংগ্ৰহ

শ্ৰেণী:জাপানৰ কণ্ঠশিল্পী